Delaporte portarà la seva música a la Capsa de la Música de Tarragona
Imatge promocional del grup Delaporte.
Per al mes de juny, també hi ha programat el concert Woodstock
Actualitzada 03/06/2019 a les 16:45
L'Associació de Músics de Tarragona (aMt) ha programat diversos concerts per al mes de juny a la Capsa de Música. La primera banda són Delaporte que actuarà el proper 14 de juny dintre del cicle Concerts Movistar juntament amb Her Little Donkey.
Els Delaporte, format per Sandra Delaporte i Sergio Salvi, són fenòmens del beat i de la generació Y i portaran la seva música a Tarragona. A la Capsa de Música sonaran les seves cançons més conegudes com Azul marino, Ni un beso o Un jardín.
Her Little Donkey, per la seva banda, tenen dos discos i un d’ells aparegut al març d’aquest any. El grup portarà a l'escenari sons dels anys 80 amb cançons properes i explosions de melodies infeccioses. Per accedir al concert, que és gratuït, cal una invitació que es pot aconseguir a les botigues Movistar de la ciutat.
Per al 22 de juny, a les 23 hores, la Capsa de Música acollirà el concert gratuït Woodstock 50 anys. El hippisme, el love i el flower power, amb la música dels seixanta, arriba i es reivindicarà a Tarragona amb el concert commemoratiu d’homenatge pel Dia Internacional de la Música.
El concert és un homenatge al Woodstock, que va tenir lloc en una granja de Bethel, Nova York (USA), a l'agost de l'any 1969.
Comenta el contingut : Delaporte portarà la seva música a la Capsa de la Música de Tarragona